CELEX: 32017D0888
Language: lt
Date: 1495411200000
Title: 2017 m. gegužės 22 d. Komisijos įgyvendinimo sprendimas (ES) 2017/888, kuriuo dėl oficialaus pripažinimo, kad Italijos Umbrijos regionas neužkrėstas tuberkulioze ir Lenkijos teritorija neužkrėsta enzootine galvijų leukoze, iš dalies keičiamas Sprendimas 2003/467/EB, dėl pripažinimo, kad Vokietijos teritorija neužkrėsta infekciniu galvijų rinotracheitu, iš dalies keičiamas Sprendimas 2004/558/EB ir dėl pripažinimo, kad tam tikri Lenkijos regionai neužkrėsti Aujeskio liga, bei dėl Italijos Veneto regionui skirtos Aujeskio ligos likvidavimo programos patvirtinimo iš dalies keičiamas Sprendimas 2008/185/EB (pranešta dokumentu Nr. C(2017) 3239) (Tekstas svarbus EEE. )

24.5.2017   
            
            
               LT
            
            
               Europos Sąjungos oficialusis leidinys
            
            
               L 135/27
            
         KOMISIJOS ĮGYVENDINIMO SPRENDIMAS (ES) 2017/888
   2017 m. gegužės 22 d.
   kuriuo dėl oficialaus pripažinimo, kad Italijos Umbrijos regionas neužkrėstas tuberkulioze ir Lenkijos teritorija neužkrėsta enzootine galvijų leukoze, iš dalies keičiamas Sprendimas 2003/467/EB, dėl pripažinimo, kad Vokietijos teritorija neužkrėsta infekciniu galvijų rinotracheitu, iš dalies keičiamas Sprendimas 2004/558/EB ir dėl pripažinimo, kad tam tikri Lenkijos regionai neužkrėsti Aujeskio liga, bei dėl Italijos Veneto regionui skirtos Aujeskio ligos likvidavimo programos patvirtinimo iš dalies keičiamas Sprendimas 2008/185/EB
   
      
         (pranešta dokumentu Nr. C(2017) 3239)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį, 10 straipsnio 2 dalį, A.I priedo 4 dalį ir D priedo I skyriaus E skirsnį,
   kadangi:
   
               (1)
            
            
               Direktyvoje 64/432/EEB nustatytos Sąjungos vidaus prekybos galvijais ir kiaulėmis taisyklės ir sąlygos, pagal kurias gali būti paskelbta, kad valstybės narės arba jos regiono galvijų bandose tuberkuliozės ar enzootinės galvijų leukozės oficialiai nenustatyta;
            
         
               (2)
            
            
               Komisijos sprendime 2003/467/EB (2) nurodyta, kad valstybių narių regionų, išvardytų jo I priedo 2 skyriuje, galvijų bandose tuberkuliozės oficialiai nenustatyta. Italija Komisijai pateikė dokumentus, kuriais įrodoma, kad Umbrijos regionas atitinka Direktyvoje 64/432/EEB nustatytas sąlygas, todėl galima pripažinti, jog šio regiono galvijų bandose tuberkuliozės oficialiai nenustatyta. Taigi Umbrijos regionas turėtų būti įtrauktas į Sprendimo 2003/467/EB I priedo 2 skyriaus sąrašą. Todėl Sprendimo 2003/467/EB I priedas turėtų būti atitinkamai iš dalies pakeistas;
            
         
               (3)
            
            
               be to, Sprendime 2003/467/EB nustatyta, kad valstybės narės ir jų regionai, išvardyti atitinkamai šio sprendimo III priedo 1 ir 2 skyriuose, paskelbti teritorijomis, kurių galvijų bandose enzootinės galvijų leukozės oficialiai nenustatyta. Visi Lenkijos regionai, išskyrus devynias Vakarų Pamario vaivadijos apskritis, šiuo metu į tą sprendimą įtraukti kaip regionai, kuriuose enzootinės galvijų leukozės oficialiai nenustatyta. Lenkija Komisijai pateikė dokumentus, kuriais įrodoma, kad šios likusios devynios apskritys atitinka Direktyvoje 64/432/EEB nustatytas sąlygas, todėl galima pripažinti, jog šių regionų galvijų bandose enzootinės galvijų leukozės oficialiai nenustatyta. Todėl Lenkija prašė, kad visa jos teritorija būtų pripažinta teritorija, kurioje enzootinės galvijų leukozės oficialiai nenustatyta;
            
         
               (4)
            
            
               todėl Lenkija turėtų būti įtraukta į Sprendimo 2003/467/EB III priedo 1 skyriaus sąrašą kaip teritorija, kurioje enzootinės galvijų leukozės oficialiai nenustatyta, o iš minėto priedo 2 skyriaus šios valstybės narės įrašas turėtų būti išbrauktas. Todėl Sprendimo 2003/467/EB III priedą reikėtų atitinkamai iš dalies pakeisti;
            
         
               (5)
            
            
               Direktyvos 64/432/EEB 9 straipsnyje nustatyta, kad valstybė narė, kurioje vykdoma privaloma nacionalinė infekcinio galvijų rinotracheito ar Aujeskio ligos kontrolės programa, šią programą gali pateikti Komisijai patvirtinti. Šiame straipsnyje taip pat nustatyta, kad Sąjungos vidaus prekybai galvijais ar kiaulėmis vykdyti gali būti reikalaujama papildomų garantijų;
            
         
               (6)
            
            
               Direktyvos 64/432/EEB 10 straipsnyje nustatyta, kad, jeigu valstybė narė savo teritoriją arba jos dalį laiko neužkrėsta infekciniu galvijų rinotracheitu, ji turi Komisijai pateikti atitinkamus patvirtinamuosius dokumentus. Šiame straipsnyje taip pat nustatyta, kad Sąjungos vidaus prekybai galvijais ar kiaulėmis vykdyti gali būti reikalaujama papildomų garantijų;
            
         
               (7)
            
            
               Komisijos sprendimu 2004/558/EB (3) patvirtinamos jo I priede išvardytų valstybių narių regionams, kuriems pagal Direktyvos 64/432/EEB 9 straipsnį taikomos papildomos garantijos dėl infekcinio galvijų rinotracheito, skirtos infekcinio galvijų rinotracheito, kurį sukelia 1 tipo galvijų herpeso virusas (BHV1), kontrolės ir likvidavimo programos, kurias pateikė tame priede išvardytos valstybės narės. Be to, Sprendimo 2004/558/EB II priede išvardyti valstybių narių regionai, kurie laikomi neužkrėstais BHV1 ir kuriems pagal Direktyvos 64/432/EEB 10 straipsnį taikomos papildomos garantijos dėl infekcinio galvijų rinotracheito;
            
         
               (8)
            
            
               šiuo metu į Sprendimo 2004/558/EB I priedo sąrašą įtrauktos Vokietijos Šiaurės Reino-Vestfalijos federalinės žemės Kelno ir Diuseldorfo administracinės apygardos. Šie du regionai yra paskutiniai Vokietijos regionai, kurie dar nėra pripažinti neužkrėstais BHV1;
            
         
               (9)
            
            
               Vokietija Komisijai pateikė patvirtinamuosius dokumentus, siekdama, kad Kelno ir Diuseldorfo administracinės apygardos būtų pripažintos neužkrėstomis BHV1. Todėl Vokietija prašė, kad visa jos teritorija būtų oficialiai pripažinta neužkrėsta BHV1 ir kad jai būtų taikomos papildomos garantijos dėl infekcinio galvijų rinotracheito pagal Direktyvos 64/432/EEB 10 straipsnį;
            
         
               (10)
            
            
               įvertinus Vokietijos pateiktus patvirtinamuosius dokumentus, Kelno ir Diuseldorfo administracinės apygardos turėtų būti išbrauktos iš Sprendimo 2004/558/EB I priedo sąrašo, o Vokietijos įrašas II priede turėtų būti pakeistas taip, kad apimtų visus šios valstybės narės regionus. Todėl Sprendimo 2004/558/EB I ir II priedai turėtų būti atitinkamai iš dalies pakeisti;
            
         
               (11)
            
            
               Komisijos sprendime 2008/185/EB (4) nustatytos papildomos kiaulių vežimo tarp valstybių narių garantijos. Šios garantijos yra susijusios su valstybių narių klasifikavimu pagal joms taikomą Aujeskio ligos statusą. Sprendimo 2008/185/EB I priede išvardytos valstybės narės ar jų regionai, kurie nėra užkrėsti Aujeskio liga ir kuriuose draudžiama vakcinacija, o II priede išvardytos valstybės narės ar jų regionai, kuriuose vykdomos patvirtintos nacionalinės Aujeskio ligos likvidavimo kontrolės programos;
            
         
               (12)
            
            
               Italija Komisijai pateikė patvirtinamuosius dokumentus, kad būtų patvirtinta jos Aujeskio ligos likvidavimo Veneto regione kontrolės programa ir kad šis regionas būtų tinkamai įtrauktas į Sprendimo 2008/185/EB II priedo sąrašą. Įvertinus Italijos pateiktus patvirtinamuosius dokumentus, Veneto regioną reikėtų įtraukti į Sprendimo 2008/185/EB II priedo sąrašą. Todėl Sprendimo 2008/185/EB II priedas turėtų būti atitinkamai iš dalies pakeistas;
            
         
               (13)
            
            
               šiuo metu į Sprendimo 2008/185/EB II priedo sąrašą įtraukta visa Lenkijos teritorija. Lenkija Komisijai pateikė patvirtinamuosius dokumentus siekdama, kad Augustavo, Balstogės, Bialystoko, Bielsko, Hainuvkos, Monkų, Seinų, Semiatyčės, Sokulkos, Suvalkų regionai ir Suvalkai būtų pripažinti neužkrėstais Aujeskio liga ir kad šie regionai būtų tinkamai įtraukti į Sprendimo 2008/185/EB II priedo sąrašą. Įvertinus pateiktus patvirtinamuosius dokumentus, tie regionai turėtų būti išbraukti iš Sprendimo 2008/185/EB II priedo sąrašo ir įtraukti į I priedo sąrašą. Todėl Sprendimo 2008/185/EB I ir II priedai turėtų būti atitinkamai iš dalies pakeisti;
            
         
               (14)
            
            
               todėl sprendimai 2003/467/EB, 2004/558/EB ir 2008/185/EB turėtų būti atitinkamai iš dalies pakeisti;
            
         
               (15)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/467/EB I ir III priedai iš dalies keičiami pagal šio sprendimo I priedą.
   2 straipsnis
   Sprendimo 2004/558/EB I ir II priedai iš dalies keičiami pagal šio sprendimo II priedą.
   3 straipsnis
   Sprendimo 2008/185/EB I ir II priedai iš dalies keičiami pagal šio sprendimo III priedą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2017 m. gegužės 22 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977/64.
   
      (2)  2003 m. birželio 23 d. Komisijos sprendimas 2003/467/EB, nustatantis tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (OL L 156, 2003 6 25, p. 74).
   
      (3)  2004 m. liepos 15 d. Komisijos sprendimas 2004/558/EB dėl Tarybos direktyvos 64/432/EEB dėl papildomų Bendrijos galvijų vidaus prekybos garantijų, susijusių su infekciniu galvijų rinotracheitu, ir infekcijos likvidavimo programų, pateiktų atitinkamų valstybių narių, patvirtinimo įgyvendinimo (OL L 249, 2004 7 23, p. 20).
   
      (4)  2008 m. vasario 21 d. Komisijos sprendimas 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis, ir kriterijų, pateikiant informaciją apie šią ligą (OL L 59, 2008 3 4, p. 19).
   
      I PRIEDAS
      Sprendimo 2003/467/EB I ir III priedai iš dalies keičiami taip:
      
                  1.
               
               
                  I priedo 2 skyriuje Italijai skirtas įrašas pakeičiamas taip:
                  „Italijoje:
                  
                              —
                           
                           
                              Abrucų regionas: Peskaros provincija,
                           
                        
                              —
                           
                           
                              Bolcano provincija,
                           
                        
                              —
                           
                           
                              Emilijos-Romanijos regionas,
                           
                        
                              —
                           
                           
                              Friulio-Venecijos Džulijos regionas,
                           
                        
                              —
                           
                           
                              Lacijaus regionas: Riečio, Viterbo provincijos,
                           
                        
                              —
                           
                           
                              Ligūrijos regionas,
                           
                        
                              —
                           
                           
                              Lombardijos regionas,
                           
                        
                              —
                           
                           
                              Markės regionas: Ankonos, Askoli Pičeno, Fermo, Pezaro ir Urbino provincijos,
                           
                        
                              —
                           
                           
                              Pjemonto regionas,
                           
                        
                              —
                           
                           
                              Sardinijos regionas: Kaljario, Medijo Kampidano, Ogliastros, Olbijos-Tempijaus, Oristano provincijos,
                           
                        
                              —
                           
                           
                              Toskanos regionas,
                           
                        
                              —
                           
                           
                              Trento provincija,
                           
                        
                              —
                           
                           
                              Umbrijos regionas,
                           
                        
                              —
                           
                           
                              Veneto regionas.“
                           
                        
            
                  2.
               
               
                  III priedas iš dalies keičiamas taip:
                  
                              a)
                           
                           
                              1 skyrius pakeičiamas taip:
                              
                                 „1 SKYRIUS
                              
                              
                                 Valstybės narės, kuriose enzootinės galvijų leukozės oficialiai nenustatyta
                              
                              
                                          ISO kodas
                                       
                                       
                                          Valstybė narė
                                       
                                    
                                          BE
                                       
                                       
                                          Belgija
                                       
                                    
                                          CZ
                                       
                                       
                                          Čekija
                                       
                                    
                                          DK
                                       
                                       
                                          Danija
                                       
                                    
                                          DE
                                       
                                       
                                          Vokietija
                                       
                                    
                                          EE
                                       
                                       
                                          Estija
                                       
                                    
                                          IE
                                       
                                       
                                          Airija
                                       
                                    
                                          ES
                                       
                                       
                                          Ispanija
                                       
                                    
                                          CY
                                       
                                       
                                          Kipras
                                       
                                    
                                          LV
                                       
                                       
                                          Latvija
                                       
                                    
                                          LT
                                       
                                       
                                          Lietuva
                                       
                                    
                                          LU
                                       
                                       
                                          Liuksemburgas
                                       
                                    
                                          NL
                                       
                                       
                                          Nyderlandai
                                       
                                    
                                          AT
                                       
                                       
                                          Austrija
                                       
                                    
                                          PL
                                       
                                       
                                          Lenkija
                                       
                                    
                                          SI
                                       
                                       
                                          Slovėnija
                                       
                                    
                                          SK
                                       
                                       
                                          Slovakija
                                       
                                    
                                          FI
                                       
                                       
                                          Suomija
                                       
                                    
                                          SE
                                       
                                       
                                          Švedija
                                       
                                    
                                          UK
                                       
                                       
                                          Jungtinė Karalystė“
                                       
                                    
                        
                              b)
                           
                           
                              2 skyriuje visas Lenkijai skirtas įrašas išbraukiamas.
                           
                        
            
   
      II PRIEDAS
      Sprendimo 2004/558/EB I ir II priedai pakeičiami taip:
      „
            I PRIEDAS
            
                        Valstybės narės
                     
                     
                        Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 9 straipsnį
                     
                  
                        Belgija
                     
                     
                        Visi regionai
                     
                  
                        Čekija
                     
                     
                        Visi regionai
                     
                  
                        Italija
                     
                     
                        Friulio-Venecijos Džulijos regionas
                        Trento autonominė provincija
                     
                  
                        Liuksemburgas
                     
                     
                        Visi regionai
                     
                  
         
            II PRIEDAS
            
                        Valstybės narės
                     
                     
                        Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 10 straipsnį
                     
                  
                        Danija
                     
                     
                        Visi regionai
                     
                  
                        Vokietija
                     
                     
                        Visi regionai
                     
                  
                        Italija
                     
                     
                        Aostos slėnio regionas
                        Bolcano autonominė provincija
                     
                  
                        Austrija
                     
                     
                        Visi regionai
                     
                  
                        Suomija
                     
                     
                        Visi regionai
                     
                  
                        Švedija
                     
                     
                        Visi regionai
                     
                  
                        Jungtinė Karalystė
                     
                     
                        Džersis
                     
                  “
   
   
      III PRIEDAS
      Sprendimo 2008/185/EB I ir II priedai pakeičiami taip:
      „
            I PRIEDAS
            
               Valstybės narės ar jų regionai, kuriuose nenustatyta Aujeskio ligos ir kuriuose uždrausta vakcinacija
            
            
                        ISO kodas
                     
                     
                        Valstybė narė
                     
                     
                        Regionai
                     
                  
                        BE
                     
                     
                        Belgija
                     
                     
                        Visi regionai
                     
                  
                        CZ
                     
                     
                        Čekija
                     
                     
                        Visi regionai
                     
                  
                        DK
                     
                     
                        Danija
                     
                     
                        Visi regionai
                     
                  
                        DE
                     
                     
                        Vokietija
                     
                     
                        Visi regionai
                     
                  
                        IE
                     
                     
                        Airija
                     
                     
                        Visi regionai
                     
                  
                        FR
                     
                     
                        Prancūzija
                     
                     
                        Eno, Enos, Aljė, Aukštutinio Provanso Alpių, Pajūrio Alpių, Ardešo, Ardėnų, Arježo, Obo, Odo, Averono, Žemutinio Reino, Ronos deltos, Kalvadoso, Kantalio, Šarantos, Pajūrio Šarantos, Šero, Korezo, Kot d'Oro, Kot d'Armoro, Krezo, De Sevro, Dordonės, Du, Dromo, Esono, Ero, Ero ir Luaro, Finistero, Garo, Žero, Žirondos, Aukštutinių Alpių, Aukštutinės Senos, Aukštutinės Garonos, Aukštutinės Luaros, Aukštutinės Marnos, Aukštutinių Pirėnų, Aukštutinio Reino, Aukštutinės Sonos, Aukštutinės Savojos, Aukštutinio Vjeno, Hero, Endro, Ilio ir Vileno, Endro ir Luaros, Izero, Juros, Landų, Luaros, Atlanto Luaros, Luaro ir Šero, Luarė, Lo, Lo ir Garonos, Lozero, Meno ir Luaros, Manšo, Marnos, Majeno, Merto ir Mozelio, Mezo, Morbihano, Mozelio, Njevro, Šiaurės, Uazos, Orno, Paryžiaus, Pa de Kalė, Atlanto Pirėnų, Rytų Pirėnų, Piui de Domo, Rejunjono, Ronos, Sarto, Sonos ir Luaros, Savojos, Senos ir Marnos, Pajūrio Senos, Senos-Sen Deni, Somos, Tarno, Tarno ir Garonos, Belforo teritorijos, Marnos slėnio, Uazos slėnio, Varo, Vokliūzo, Vandėjos, Vjeno, Vogėzų, Jono, Ivlino departamentai
                     
                  
                        IT
                     
                     
                        Italija
                     
                     
                        Bolcano autonominė provincija
                     
                  
                        CY
                     
                     
                        Kipras
                     
                     
                        Visi regionai
                     
                  
                        LU
                     
                     
                        Liuksemburgas
                     
                     
                        Visi regionai
                     
                  
                        HU
                     
                     
                        Vengrija
                     
                     
                        Visi regionai
                     
                  
                        NL
                     
                     
                        Nyderlandai
                     
                     
                        Visi regionai
                     
                  
                        AT
                     
                     
                        Austrija
                     
                     
                        Visi regionai
                     
                  
                        PL
                     
                     
                        Lenkija
                     
                     
                        Palenkės vaivadija: apskritys: Augustavo, Balstogės, Bialystoko, Bielsko, Hainuvkos, Monkų, Seinų, Semiatyčių, Sokulkos, Suvalkų, Suvalkų miesto.
                     
                  
                        SI
                     
                     
                        Slovėnija
                     
                     
                        Visi regionai
                     
                  
                        SK
                     
                     
                        Slovakija
                     
                     
                        Visi regionai
                     
                  
                        FI
                     
                     
                        Suomija
                     
                     
                        Visi regionai
                     
                  
                        SE
                     
                     
                        Švedija
                     
                     
                        Visi regionai
                     
                  
                        UK
                     
                     
                        Jungtinė Karalystė
                     
                     
                        Visi regionai
                     
                  
         
            II PRIEDAS
            
               Valstybės narės ar jų regionai, kuriuose vykdomos patvirtintos nacionalinės Aujeskio ligos likvidavimo kontrolės programos
            
            
                        ISO kodas
                     
                     
                        Valstybė narė
                     
                     
                        Regionai
                     
                  
                        ES
                     
                     
                        Ispanija
                     
                     
                        Visi regionai
                     
                  
                        IT
                     
                     
                        Italija
                     
                     
                        Friulio-Venecijos Džulijos regionas
                        Veneto regionas
                     
                  
                        LT
                     
                     
                        Lietuva
                     
                     
                        Visi regionai
                     
                  
                        PL
                     
                     
                        Lenkija
                     
                     
                        Žemutinės Silezijos vaivadija: visos apskritys;
                        Kujavijos Pamario vaivadija: visos apskritys;
                        Liublino vaivadija: visos apskritys;
                        Liubušo vaivadija: visos apskritys;
                        Lodzės vaivadija: visos apskritys;
                        Mažosios Lenkijos vaivadija: visos apskritys;
                        Mazovijos vaivadija: visos apskritys;
                        Opolės vaivadija: visos apskritys;
                        Pakarpatės vaivadija: visos apskritys;
                        Palenkės vaivadija: Grajevo, Kolno, Lomžos, Lomžos miesto, Mazovijos Vysockio, Zambruvo apskritys.
                        Pamario vaivadija: visos apskritys;
                        Silezijos vaivadija: visos apskritys;
                        Švento Kryžiaus vaivadija: visos apskritys;
                        Varmijos Mozūrų vaivadija: visos apskritys;
                        Didžiosios Lenkijos vaivadija: visos apskritys;
                        Vakarų Pamario vaivadija: visos apskritys.
                     
                  “